open-index/open-wikipedia-markdown huggingface dataset:
அருந்ததி நாயர்

**அருந்ததி நாயர்** (*Arundhati Nair*) என்பவர் ஒரு இந்திய திரைப்பட நடிகை ஆவார். இவர் குறிப்பாக தமிழ் மற்றும் மலையாள மொழி படங்களில் பணிபுரிகிறார்.

## தொழில்
அருந்ததி தமிழில் பொங்கி எழு மனோகரா (2014), விருமாண்டிக்கும் சிவனாண்டிக்கும் (2016)  ஆகிய படங்களில் முதலில் நடித்தார்.  விஜய் ஆண்டனியின்  மனைவியாக *[[சைத்தான் (திரைப்படம்)|சைத்தான்]]* (2016) படத்தில் நடித்த பிறகு இவர் உரிய அங்கிகாரத்தைப் பெற்றார். *டெக்கான் குரோன்சிக்கிள்* எழுதிய படத்தின் ஒரு விமர்சனத்தில்,  "அருந்ததி நாயர் இரண்டு நல்ல கதாபாத்திரங்களில் நடித்துள்ளார், அதற்காக அவர் நல்ல பாராட்டுக்கு தகுதியானவர்" என்று குறிப்பிட்டார். *ஒட்டகோரு காமுகன்* (2018) படத்தின் வழியாக இவர் மலையாளத்தில் அறிமுகமானார். அப்படத்தில் ஷைன் டாம் சாக்கோ மீது காதல் கொண்டவராக நடித்தார். *ஷிரிஷ்* சரவணன் ஜோடியாக பிஸ்தா படத்தில் நடிக்கிறார்.

## திரைப்படவியல்

; படங்கள்

; தொலைக்காட்சித் தொடர்கள்

## குறிப்புகள்

## வெளி இணைப்புகள்

*

பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
வாணி திரிபாதி

**வாணி திரிபாதி** (Vani Tripathi) பாரதிய ஜனதா கட்சியின் முன்னாள் தேசிய செயலாளரும், சால்தே சால்டே, துஷ்மான் போன்ற படங்களில் நடித்த இந்திய நடிகருமாவார்.

## தனிப்பட்ட வாழ்க்கை

வானியின் குடும்பம் உத்தரகண்ட் பகுதியைச் சேர்ந்தது, இவரின் தந்தை டெல்லி பல்கலைக்கழகத்தில் பேராசிரியராக இருந்தார்.  இவர் குர்கானைச் சேர்ந்த காஷ்மீரி தொழிலதிபர் ஹேமந்த் டிக்கூவை அக்டோபர் 2013 இல் திருமணம் செய்தார்.

## அரசியல் வாழ்க்கை

வாணி திரிபாதி இந்தியாவின் தற்போதைய (2021) ஆளும் கட்சியான பாரதீய ஜனதா கட்சியின் முன்னாள் தேசிய செயலாளராகவும், தொழில்ரீதியாக ஒரு நடிகராகவும் உள்ளார், இளைஞர்கள் மற்றும் பெண்கள் தொடர்பான பிரச்சினைகளை பல்வேறு மன்றங்களின் கவனத்திற்குக் கொண்டுவரும் ஆர்வலராகவும், இந்தியாவில் பல தலைமைத் திட்டங்களுக்கு தலைமை தாங்கினார்.

இவரது பிரச்சாரம் மற்றும் வெளிச்செல்லும் திட்டங்கள் அரசியலில் பெண்களின் பங்களிப்பை ஊக்குவிப்பதில் கவனம் செலுத்தியது.  பாஜகவின் பிரபல பிரச்சாரகராக, டெல்லி, மும்பை, சத்தீஸ்கர் மாநிலங்கள், உத்தரகண்ட், மத்திய பிரதேசம் மற்றும் மகாராஷ்டிரா உள்ளிட்ட நகரங்கள் உட்பட இந்தியாவின் பல்வேறு பகுதிகளில் உள்ள பல வேட்பாளர்களுக்கான பிரச்சாரங்களையும் இவர் நிர்வகித்துள்ளார்.

## திரைப்பட வாழ்க்கை மற்றும் கல்வி

வாணி டெல்லி பல்கலைக்கழக இந்து கல்லூரியில் அரசியல் அறிவியலில் இளங்கலைப் பட்டம் பெற்றார்.  இப்ராஹிம் அல்காசியைத் தவிர பாரி ஜான் மற்றும் மாயா ராவ் போன்ற நாடகக் கலைஞர்களுடன் இவர் பணியாற்றியுள்ளார்.  மகேஷ் பட், தனுஜா சந்திரந்த் குண்டன் ஷா உள்ளிட்ட இயக்குனர்களுடனும் பணியாற்றியுள்ளார்.  வாணி நாடகம், திரைப்படங்கள் மற்றும் தொலைக்காட்சிகளில் ஆழ்ந்த ஈடுபாடு கொண்டவர், இந்தியாவிலும் வெளிநாட்டிலும் திரைப்பட திட்டங்களில் பணியாற்றியுள்ளார்.

## திரைப்படவியல்

## மேற்கோள்கள்

பகுப்பு:வாழும் மக்கள்
பகுப்பு:1979 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்தித் திரைப்பட நடிகைகள்
வித்யா வெங்கடேஷ்

**வித்யா வெங்கடேஷ்** (*Vidhya Venkatesh*) என்பவர் ஒரு இந்திய திரைப்பட நடிகை, அவர் தமிழ் மற்றும் கன்னட மொழி படங்களில் தோன்றியுள்ளார். இவர் *[[பஞ்சதந்திரம் (திரைப்படம்)|பஞ்சதந்திரம்]]* (2002)  திரைப்படத்தில் கமல்ஹாசனுடன் அறிமுகமான பிறகு *, கன்னடத் திரைப்படங்களான சிகுரித கனசு* (2003), *நெனபிரலி* (2005) ஆகியவற்றில் நடித்ததற்காக விமர்சன ரீதியான பாராட்டைப் பெற்றார். கன்னடத் திரைப்படமான நெனபிரலியில் இவரது நடிப்புக்காக 53 வது தென்னிந்திய பிலிம்பேர் விருதுகளில்   சிறந்த நடிகைக்கான விருதைப் பெற்றார்.

## தொழில்
வித்தியா வெங்கடேஷ்  சென்னை எத்திராஜ் மகளிர் கல்லூரியில்  இலக்கியத்தில் இளங்கலை பட்டம் பெற்றார். பின்னர் ஷெரட்டன் ஹோட்டல் மற்றும் ரிசார்ட்சில் பணிக்கு சேர்ந்தார். பின்னர்  சிங்கப்பூர் ஏர்லைன்சில் வானூர்தி பணிப்பெண்ணாக இரண்டரை ஆண்டுகள் பணிபுரிந்தார். அப்போது முதன்மையாக சிங்கப்பூர் - உருசியா இடையே  பறந்தார்.  திரைப்படங்களில் நடிக்க ஆர்வம் கொண்டவராக வித்யா இருந்தார். இந்நிலையில்  கே. எஸ். ரவிக்குமாரை வாய்ப்புக்காக அணுகினார். அவர்  கமல்ஹாசன்  நடித்த *[[பஞ்சதந்திரம் (திரைப்படம்)|பஞ்சதந்திரம்]]* (2002) படத்தில் நடிக்க  வாய்ப்பு அளித்தார். அப்படத்தில்  ஸ்ரீமனின்  தெலுங்கு மனைவியாக நடித்தார். பின்னர் இவர் பல புதுமுகங்கள் நடித்த குறைந்த செலவில் எடுக்கப்பட்ட திரைப்படமான *காலாட்படை* (2003) படத்தில் தோன்றினார். அப்படத்தில் இவரது நடிப்பு நேர்மறையான விமர்சனங்களைப் பெற்றது. பின்னர் இவர் கன்னட படங்களில் கவனம் செலுத்தினார். கன்னடத் திரைப்படமான *சிகுரித கனசு* (2003) படத்தின் வழியாக கன்னடபடத்தில் அறிமுகமானார். *நெனபிரலி* (2005) திரைப்படத்தில் நடித்தற்காக விமர்சன ரீதியாக பாராட்டப்பட்டார்.  இதற்காக சிறந்த கன்னட நடிகைக்கான பிலிம்பேர் விருதைப் பெற்றார் .

## திரைப்படவியல்

## குறிப்புகள்

## வெளி இணைப்புகள்

* 

பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:சென்னை நடிகைகள்
எம். ஏ. எஸ் சுப்பிரமணியன்

**எம். ஏ. எஸ். சுப்பிரமணியன்** (*M. A. S. Subramanian*) என்பவர் (செப்டம்பர் 3, 2020 இல் இறந்தார்) இந்திய அரசியல்வாதி மற்றும் புதுச்சேரி சட்டமன்ற முன்னாள் உறுப்பினர் ஆவார். புதுச்சேரி லாசுபேட்டையினைச் சார்ந்த இவர் தஞ்சாவூர் மருத்துவக் கல்லூரியில் மருத்துவ பட்டம் பெற்ற மருத்துவர் ஆவார். இவர் புதுச்சேரி சட்டப் பேரவை உறுப்பினராக 2003 முதல் 2011 வரை முதலியார்பேட்டை சட்டமன்ற உறுப்பினராக இருந்தார். திராவிட முன்னேற்றக் கழக உறுப்பினரான இவர் அக்கட்சியிலிருந்து விலகி 2016 சட்டப்பேரவைத் தேர்தலில் அதிமுக வேட்பாளராகப் போட்டியிட்டுத் தோல்வியடைந்தார். சுப்பிரமணியன் தமது 77 வயதில் கோவிட்-19 பெருந்தொற்று காரணமாகக் காலமானார்.

## மேற்கோள்கள்

 
பகுப்பு:புதுச்சேரி மாவட்ட நபர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:2020 இறப்புகள்
பகுப்பு:புதுச்சேரி சட்டமன்ற உறுப்பினர்கள்
திலீப் சாங்கவி

**திலீப் சாங்கவி** (*Dilip Shanghvi*) (பிறப்பு: அக்டோபர் 1, 1955) என்பவர் இந்தியத் தொழிலதிபரும், சன் பார்மா நிறுவனத் தலைவரும் ஆவார். இந்திய அரசு இந்தியாவின் குடிமக்களுக்கு வழங்கப்படும் நான்காவது மிக உயர்ந்த விருதான பத்மசிறீ விருதை 2016ஆம் ஆண்டு இவருக்கு வழங்கியது. இந்தியா டுடே பத்திரிகை 2017 பட்டியலில் இந்தியாவின் மிகவும் சக்தி வாய்ந்த மனிதர்கலில் இவருக்கு 8 வது இடம் கிடைத்தது.

ஃபோர்ப்ஸின் கூற்றுப்படி , ஜூலை 2021 நிலவரப்படி, சாங்கவி 11 பில்லியன் அமெரிக்க டாலர் சொத்து மதிப்புடன் இந்தியாவின் 9 வது பணக்காரர் ஆவார்.

## ஆரம்பகால வாழ்க்கை
சாங்கவி சமண குடும்பத்தைச் சேர்ந்தவர் மற்றும் இந்திய மாநிலமான குஜராத்தில் உள்ள அம்ரேலி என்ற சிறிய நகரத்தில் சாந்திலால் சாங்கவி மற்றும் குமுத் சாங்கவிக்கு மகனாகப் பிறந்தார். சாங்கவி கொல்கத்தா பல்கலைக்கழகத்தில் வணிகவியல் இளங்கலைப் பட்டம் பெற்றார். இவர் தனது குழந்தைப் பருவத்தையும் கல்லூரி வாழ்க்கையையும் தனது பெற்றோருடன் கொல்கத்தாவின் புர்ராபஜார் வட்டாரத்தில் கழித்தார். இவர் ஜே. ஜே. அஜ்மேரா உயர்நிலைப் பள்ளி மற்றும் பவானிபூர் கல்விச் சங்கக் கல்லூரியின் பழைய மாணவர் இவர், அங்கு இவர் முறையே பள்ளிப்படிப்பு மற்றும் பட்டப்படிப்பைச் முடித்தார்.

## தொழில்
கொல்கத்தாவில் தனது தந்தையின் ஜெனரிக் மருந்துகளின் மொத்த மருந்து வணிகத்தில் தனது தந்தைக்கு உதவுவதன் மூலம் தனது தொழிலைத் தொடங்கினார். இந்த வேலையின் போது தான் மற்றவர்களின் தயாரிப்புகளை விற்பனை செய்வதற்கு பதிலாக தனது சொந்த மருந்துகளை தயாரிக்க நினைத்தார்.

1982 இல், 27 வயதான சாங்கவி இறுதியாக 10,000 ரூபாய் மூலதனத்துடன் தனது முதல் உற்பத்திப் பிரிவைத் திறந்தார். அவர் தனது முயற்சிக்கு *சன் பார்மாசூட்டிகல் இண்டஸ்ட்ரீஸ்* என்று பெயரிட்டார். மும்பையிலிருந்து சிறிது தூரத்தில் அவரது சொந்த மாநிலமான குசராத்தில் உள்ள வாபியில் அமைந்துள்ள பிரிவு, சரியாக ஒரு மனநல மருந்தை தயாரித்தது.
இசுரேலைச் சார்ந்த தாரோ பார்வினை 2007இல் தன்னகப்படுத்தியப் போது, அதன் தலைமைப் பொறுப்பினை ஏற்காமல் தலைமை நிர்வாக அதிகாரியாக இருந்த இஸ்ரேல் மாகோவைத் தேர்வு செய்தார். 

## சமூகம்
ஜனவரி 2018 இல், இந்திய அரசாங்கம் இந்திய ரிசர்வ் வங்கியின் 21 உறுப்பினர்களைக் கொண்ட மத்திய வாரியக் குழுவிற்கு சாங்கவியை நியமித்தது. இவர், மும்பை, இந்திய தொழில்நுட்பக் கழகத்தில் ஆளுநர் குழுவின் தலைவராக உள்ளார். இவர் 2017 இல் ஆக்சுபோர்டு பல்கலைக்கழகத்தில் ரோட்ஸ் உதவித்தொகை திட்டத்தின் அறங்காவலராக நியமிக்கப்பட்டார்.

## தனிப்பட்ட வாழ்க்கை
இவர் விபா சாங்கவியை மணந்தார். இவர்களுக்கு ஒரு மகன், ஆலோக் மற்றும் ஒரு மகள், விதி, இருவரும் சன் பார்மாசூட்டிகல்ஸ் நிறுவனத்தில் வேலை செய்கிறார்கள்.

## புத்தகம்
2019 ஆம் ஆண்டில், பத்திரிகையாளர் சோமா தாஸ் திலீப் சாங்கவியின்  *தி ரிலெக்டன்ட் பில்லியனர்* என்ற முதல் மற்றும் ஒரே சுயசரிதையை எழுதினார். *பெங்குயின் ரேண்டம் ஹவுஸால்* வெளியிடப்பட்ட இந்த புத்தகம் நவம்பர் 2019 இல் சிறந்த வணிக புத்தக பிரிவில் டாடா இலக்கிய விருதுக்கு  பரிந்துரைக்கப்பட்டது.

## மேற்கோள்கள்

## புற இணைப்புகள்
* 

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:இந்தியத் தொழிலதிபர்கள்
பகுப்பு:பத்மசிறீ விருது பெற்றவர்கள்
பகுப்பு:இந்திய கோடீசுவரர்கள்
சினான்சியே கோரிடா

**''சினான்சியே கோரிடா** (Synanceia horrida),* என்பது *'கழிமுக கல்மீன்*' என அழைக்கப்படும் அல்லது கல் மீன் என அழைக்கப்படும் ஓர் மீன் சிற்றினமாகும். இது சைனான்சிலிடே குடும்பத்தினைச் சார்ந்த நச்சுத்தன்மையுடைய மீனாகும். இவை [[பவளப் படிப்பாறை|பவளப் படிப்பாறையில்]] அடிப்பகுதியில் வாழக்கூடியவை. இவை பாறையைப் போலப் பாறைகளுடன் [[உருமறைப்பு]] செய்து வாழக்கூடியவை. விசமுள்ள மீன்களில் மிக அதிக விசமானதாக இது உள்ளது. இவை பெரும்பாலும் தனியார் மற்றும் பொது மீன் காட்சியகங்களில் கண்காட்சி மீனாகச்  சேர்க்கப்படுகின்றன.

== விளக்கம் ==
[[படிமம்:Stonefish_-_Cleveland_Zoo_(48064750943).jpg|இடது|thumb| கிளீவ்லேண்ட் மிருகக்காட்சிசாலையில் *சினான்சியா கோரிடா*]]
இந்த மீனின் அதிகபட்ச நீளம் 60 செ.மீ. வரை இருக்கும். இது மங்கலான நிறத்தில் காணப்படும். இதன் நிறம் பழுப்பிலிருந்து சிவப்பு-பழுப்பு வரை இருக்கும். இது வெப்பமண்டல பாறைகளின், பாறைகளுக்கு இடையில் தன்னை மறைத்துக்கொண்டு காணப்படும். இது *சினான்சியா வெருகோசாவுடன்'' பல குணாதிசயங்களைப் பகிர்ந்து கொள்கிறது. ஆனால் அந்த இனத்தை விட உயர்விட  கண் அமைவினைக் கொண்டுள்ளது. இது ஓரிடத்தில் நிலையாக இருக்கும் பழக்கத்தைக் கொண்டுள்ளது. இது பதுங்கியிருந்து வேட்டையாட வல்லது. ஆனால் இரையை விரைவாகப் பிடிக்க வாயைத் திறக்கும். பெரும்பாலும் சிறிய மீன், இறால் மற்றும் பிற ஓடுடைய கணுக்காலிகளைச் சாப்பிடுகிறது. இதன் இரை இதனருகில் நீந்தும் வரை காத்திருக்கிறது வேட்டையாடும். கழிமுக கல்மீனை முதன்முதலில் 1766இல் கரோலசு லின்னேயஸ் விவரித்தார்.

## பவலும் வாழிடமும்
கழிமுக கல்மீன் இந்தோ-மேற்கு பசிபிக் கடலோரப் பகுதிகளான, இந்தியா முதல் சீனா, பிலிப்பீன்சு, பப்புவா நியூ கினி மற்றும் ஆத்திரேலியா, மற்றும் வனுவாட்டிலும் காணப்படுகிறது. இதன் முக்கிய வாழிடமானது பவளப்பாறைகள் அல்லது கயவாய், அல்லது கரையோர நீராகும். இது மந்தமான வண்ணச் செடிகளைச் சுற்றிலும், பாறைகளுக்கு அருகிலும், சுற்றிலும் மறைந்து காணப்படும். சேற்றில் அல்லது மணலில் செயலற்றதாக காணப்படுகிறது.

## மேற்கோள்கள்

## வெளி இணைப்புகள்
* 

பகுப்பு:மீன்கள்
குர்பிரீத் சிங் (நடைப்போட்டியாளர்)

**குர்பிரீத் சிங்** (*Gurpreet Singh*) இந்தியாவின் வடக்கிலுள்ள பஞ்சாப் மாநிலத்தைச் சேர்ந்த ஒரு நடைப்போட்டி விளையாட்டு வீரராவார். ராஞ்சி நகரில் நடைபெற்ற 8 ஆவது இந்திய தேசிய வெற்றியாளர்  போட்டியில் ஆண்கள் 50 கி.மீ நடைப்போட்டியில் பங்கேற்ற இவர் பந்தைய தொலைவை  மூன்று மணி 59 நிமிடங்கள் மற்றும் 42 வினாடிகளில் நடந்து முடித்தார். 
2020 டோக்கியோ கோடைகால ஒலிம்பிக் போட்டிகளில் இந்தியாவின் சார்பாக பங்கேற்கத் தேர்வு செய்யப்பட்டுள்ளார்.  
50 கி.மீ நடைப்போட்டிக்கான உலகத் தர வரிசையில் குர்பிரீத் சிங் 104 ஆவது இடத்திலுள்ளார். 2016 ரியோ ஒலிம்பிக்கில் சுலோவாக்கியா நாட்டின் மாதேச்சு டோத் பந்தைய தொலைவை 3 மணி 40 நிமிடங்கள் 58 விநாடிகள் நேரத்தில் கடந்து தங்கப்பதக்கம் வென்றார். இந்தியாவின் சந்தீப் குமார் அந்த பந்தயத்தில் 4 மணி 07 நிமிடங்கள் 55 விநாடிகள் நேரத்தில் கடந்து 35 ஆவது இடத்தைப் பிடித்தார்.

ஆண்கள் 50 கி.மீ நடைப்போட்டியில்  பிரான்சின் யோகன் டினிசு உலக சாதனை படைத்துள்ளார். அவர் மூன்று மணி முப்பத்தி இரண்டு நிமிடங்கள் 33 நொடிகளில் இத்தொலைவை கடந்துள்ளார். 2014 ஆம் ஆண்டு சூரிச் நகரில் இச்சாதனையை அவர் நிகழ்த்தினார். 2012 ஆம் ஆண்டு நடைபெற்ற இலண்டன் ஒலிம்பிக்கில் ஆத்திரேலியாவின் இயாரெட்டு டாலண்டு 3.36.53 விநாடிகளில் ஓடியது ஒலிம்பிக் சாதனையாக உள்ளது.  
## மேற்கோள்கள்

பகுப்பு:வாழும் மக்கள்
பகுப்பு:பஞ்சாப் நபர்கள்
பகுப்பு:இந்தியத் தடகள வீரர்கள்
கைமேரா (பேரினம்)

***கைமேரா*** என்பது குருத்தெலும்பு மீன் குடும்பமான கைமரிடேயின் பேரினமாகும்.

## இனங்கள்
இந்த பேரினத்தில் தற்போது 16 அங்கீகரிக்கப்பட்ட சிற்றினங்கள் உள்ளன:

* *கைமேரா* *ஆர்கிலோபா* லாஸ்ட், டபிள்யூ.டி வைட் & போகோனோஸ்கி, 2008 (வெள்ளை துடுப்பு கைமேரா)
* *கைமேரா பஹமென்சிஸ்* கெம்பர், ஈபர்ட், டிடியர் & காம்பாக்னோ, 2010 (பகாமாசு பேய் சுறா)
* *கைமேரா கரோபிலா* கெம்பர், ஈபர்ட், நெய்லர் & டிடியர், 2014 (பழுப்பு கைமேரா ) 
* *கைமேரா* கியூபனா ஹோவெல்-ரிவேரோ, 1936 (கியூபன் கைமேரா)
* *கைமேரா* *ஃபுல்வா* டிடியர், லாஸ்ட் & டபிள்யூ.டி வைட், 2008 (தெற்கு *கைமேரா*)
* *கைமேரா* *ஜோர்டானி* எஸ். தனகா (நான்), 1905 (ஜோர்டானின் கைமேரா)
* *கைமேரா* *லிக்னரியா* டிடியர், 2002 (கார்பெண்டரின் கைமேரா)
* *கைமேரா* *மேக்ரோஸ்பினா* டிடியர், லாஸ்ட் & டபிள்யூ.டி வைட், 2008 (நீளமுள் கைமேரா)
* *[[முயல் மீன்|கைமேரா மான்ஸ்ட்ரோசா]]* லின்னேயஸ், 1758 (முயல் மீன்)
* *கைமேரா* *நோடாபிரிகேனா* கெம்பர், எபர்ட், காம்பாங்னோ & டிடியர், 2010 (கேப் கைமேரா)
* *கைமேரா* *அப்சுரா* டிடியர், லாஸ்ட் & டபிள்யூ.டி வைட், 2008 (சின்னமுள் கைமேரா)
* *கைமேரா ஓபாலெசின்சு* லுச்செடி, இக்லெசியசு & செலோசு, 2011 (மாணிக்கக்கல் கைமேரா) 
* *கைமேரா* *ஓரியண்டலிசு* அங்குலோ, எம்ஐ புஸ்ஸிங், டபிள்யூஏ புஸ்ஸிங் & முரேஸ், 2014 (கிழக்கு பசிபிக் கருப்பு கைமேரா) 
* *கைமேரா* *ஓவ்ஸ்டோனி* எஸ். தனகா (I), 1905 (ஓவ்ஸ்டனின் *கைமேரா*)
* *கைமேரா* *பாந்தெரா* டிடியர், 1998 (சிறுத்தை கைமேரா)
* *கைமேரா* *பாண்டஸ்மா* டி.எஸ். ஜோர்டான் & ஸ்னைடர், 1900 (வெள்ளி கைமேரா)

## புதைபடிவ இனங்கள்
அண்டார்டிக்கில் உள்ள சீமோர் தீவில் காணப்பட்ட பல் தகடுகளிலிருந்து *கைமேரா* *ஜாங்கெர்லி* விவரிக்கப்பட்டுள்ளது*.*

## மேற்கோள்கள்

 

பகுப்பு:மீன் பேரினங்கள்
ஷிரின் காஞ்ச்வாலா

**ஷிரின் காஞ்ச்வாலா** (*Shirin Kanchwala*) என்பவர் ஒரு இந்திய வடிவழகி மற்றும் நடிகை ஆவார். இவர் முதன்மையாக தமிழ் படங்களில் பணிபுரிகிறார். நடிகர் சிவகார்த்திகேயன் தயாரித்த *நெஞ்சமுண்டு நேர்மையுண்டு ஓடு ராஜா* என்ற தமிழ்த் திரைப்படத்திற்காக இவர் மிகவும் பிரபலமானார்.

## ஆரம்ப கால வாழ்க்கை
ஷிரின் காஞ்ச்வாலா இந்தியாவின் மகாராட்டிராவின் மும்பையில் பிறந்தார். இவர்  ஜெட் ஏர்வேசில் வானூர்தி பணிப்பெண்ணாக 3 ஆண்டுகள் பணியாற்றினார்.

## தொழில்
வழிவழகி மற்றும் நடிப்பில் ஆர்வம் கொண்டு,  ஜெட் ஏர்வேசை விட்டு வெளியேறி வடிவழகி மற்றும் நடிப்பில் கவனம் செலுத்தினார். 2018 ஆம் ஆண்டில்  கன்னடத் திரைப்படமான *விராஜ்* படத்தில் முக்கியக் கதாபாத்திரத்தில் நடித்து அதன்வழியாக திரைப்படத் துறைக்கு அறிமுகமானார். 2019 ஆம் ஆண்டில், ரியோ ராஜ் *மூலம் நெஞ்சமுண்டு நேர்மையுண்டு ஓடு ராஜா* படத்தின் வழியாக தமிழ் திரையுலகில் அறிமுகமானார். பின்னர் சிபிராஜ் முன்னணி பாத்திரத்தில் நடித்த  *[[வால்டர்]]* என்ற படத்தில் *ராஜி* என்ற கதாபாத்திரத்தில் நடித்தார். அடுத்து இவர் நடிகர் சந்தானத்தின்  *டிக்கிலோனா* படத்தில் நடித்துவருகிறார்*.* 

## திரைப்படவியல்

## குறிப்புகள்

## வெளி இணைப்புகள்

*
* Shirin Kanchwala on Instagram

பகுப்பு:1995 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
கலப்புச் சமயங்கள்

**கலப்புச் சமயம்**, இரண்டு பெரிய சமயங்களின் நற்கருத்துகளைக் கொண்டு தோற்றுவிக்கப்படும் புதிய சமயம் ஆகும். இந்தியத் துணைக் கண்டத்தில் முகலாயர் ஆட்சியின் போது கி.பி. 15-ஆம் நூற்றாண்டில் பஞ்சாப் பகுதியில் இந்து சமயம் மற்றும் இசுலாம் சமயத்தின் நல்ல தத்துவங்களைக் கொண்டு குரு நானக் என்பவர் சீக்கிய சமயத்தை நிறுவினார். அது போன்று நைஜீரியா நாட்டில் கிறித்தவம் மற்றும் இசுலாம் சமயங்களின் மெய்யியல்களைக் கொண்டு கிபி 1970களில் லாகோஸ் நகரத்தில் கிறிஸ்லாம் என்ற கலப்புச் சமயம் தோற்றுவிக்கப்பட்டது. இச்சமயத்தை 35 மில்லியன் யோருபா மக்களில் பெரும்பான்மையோர் பின்பற்றுகின்றனர்.

## இதனையும் காண்க
* கிறிஸ்லாம்
* சீக்கியம்

## மேற்கோள்கள்

பகுப்பு:சமயம்
கலப்புச் சமயங்கள்
அமோச் யாகோபு

**பி.ஏ. அமோச் யாகோபு** (*P. A. Amoj Jacob*) இந்தியாவைச் சேர்ந்த ஒரு தடகள விளையாட்டு வீர்ராவார். 400 மீ ஓட்டப் பந்தயம், 800 மீ ஒட்டப் பந்தயம் போன்ற விளையாட்டுகளில் இவர் இந்தியாவின் சார்பாகப் பங்கேற்று விளையாடி வருகிறார்.
 
2017 ஆம் ஆண்டு நடைபெற்ற ஆசிய தடகள வெற்றியாளர் போட்டியில் 4 × 400 மீ தொடரோட்டப் போட்டியில் தங்கப் பதக்கம் வென்ற இந்திய அணியில் இவரும் ஓர் உறுப்பினராக இருந்தார். குங்கு முகம்மது, ஆரோக்கிய இராசீவ், முகமது அனாசு ஆகியோர் இவருடன் ஓடிய பிற உறுப்பினர்களாவர். இவர்கள் 3:02.92 விநாடிகள் நேரத்தில் பந்தயத் தொலைவைக் கடந்து இந்தியாவிற்கு தங்கப் பதக்கம் பெற்றுக் கொடுத்தனர். 1975 ஆம் ஆண்டு சியோல் போட்டிக்குப் பின்னர் இந்தியா இப்போட்டியில் தங்கப் பதக்கம் வென்றது. உலகில் ஆறாவது மிக்க் குறைந்த நேரம் என்ற இவ்வெற்றியின் அடிப்படையில் 2017 ஆம் ஆண்டிற்கான உலக தடகள வெற்றியாளர் போட்டிக்கு இந்தியா தகுதி பெற்றது.

## மேற்கோள்கள்

## புற இணைப்புகள்
* 

பகுப்பு:1998 பிறப்புகள்
பகுப்பு:வாழும் மக்கள்
பகுப்பு:இந்தியத் தடகள வீரர்கள்
இந்தியக் கடல் விண்மீன்

***புரோமியா இண்டிகா*** (*Fromia indica*), பொதுவாக **இந்தியக் கடல் விண்மீன்** அல்லது **சிவப்பு நட்சத்திர மீன்** என்று அழைக்கப்படுகிறது. இது கோனியாசுடரிடே குடும்பத்தைச் சேர்ந்த கடல் விண்மீன்களின் ஒரு சிற்றினமாகும்.

## விளக்கம்
*புரோமியா இண்டிகா*  முதல்  விட்டம் வரை வளரலாம். இளமையாக இருக்கும்போது, இது கருப்பு நுனியுடன் பிரகாசமான சிவப்பு நிறத்தில் இருக்கும். மேலும் முதிர்ச்சியடையும் போது சிவப்பு நிற உடலில் கருப்பு நிறமான வலை போன்ற மெல்லிய கோடுகளுடன் காணப்படலாம்.இது சிறப்பு வடிவமாகும். இது கறுப்பு-புள்ளி கொண்ட சகோதர சிற்றினமான*[[சிவப்பு நட்சத்திர மீன்|புரோமியா மில்லெபொரெல்லா]]*விலிருந்து வேறுபடுகிறது . இந்த கடல் நட்சத்திரத்தில் பொதுவாக ஐந்து ஆரங்கள் உள்ளன. மீளுருவாக்கம் காலங்களில் சிலவற்றில் ஆறு ஆரங்களும் கண்டறியப்பட்டுள்ளன.


படிமம்:Fromia indica juvenile.JPG|மிக இளமையான விண்மீன்
படிமம்:Fromia indica Maldives.JPG|
படிமம்:Fromia indica HI09-0187.JPG|
படிமம்:Fromia indica oral face.JPG|வாய்ப்புறம்


## பரவல்
இந்த இனத்தை இந்தியப் பெருங்கடல் மற்றும் மேற்கு பசிபிக் பகுதிகளில், அந்தமான் தீவுகளிலிருந்து மேற்கி இலங்கை வரையிலும், கிழக்கே பிஜி தீவுகள் வரையிலும் காணலாம். இது ஜப்பானின் வடக்கேயும், தெற்கே ஆஸ்திரேலியாவிலும் காணப்படுகிறது . இது  அட்சரேகை -23.5 முதல் 18.85 பாகை வரையும் தீர்க்கரேகை -162 முதல் 178.53 பாகை வரையும் காணப்படும். இது இலங்கை வழியாக மீன் வர்த்தகத்திற்காக அடிக்கடி இறக்குமதி செய்யப்படுகிறது.

## வாழ்விடம்
இது க்கும்  இடையிலான வெப்பநிலையில் அனைத்து வகையான தடாகங்கள் மற்றும் வெளிப்புற திட்டுகளில் வாழ்கிறது. இது  வரையிலான ஆழத்தில் காணப்படுகிறது அல்லது  அல்லது  ஆழத்திலும் காணப்படலாம் The animal is found at depths ranging from  or less to  or even .

## சூழலியல்
இது மட்குண்ணி வகையினைச் சார்ந்தது. நுண்பாசி, சிறிய கடலடி முதுகெலும்பிலிகள் மற்றும் பிற கரிமப் பொருட்களை உணவாக உட்கொள்கிறது. இது "இறக்கும் தறுவாயில்  பலவீனமான மீன்களை" சாப்பிடுவதாகக் கூறப்படுகிறது. The animal is found at depths ranging from  or less to  or even .

## மீன்தொட்டியில் ஊட்டச்சத்து மற்றும் மேலாண்மை
இந்த இனங்கள் பவளப்பாறை கொண்ட மீன் காட்சியகத்தில் பாதுகாப்பாக உள்ளது. இந்த கடல் நட்சத்திரத்திற்கு இறால் அல்லது ஸ்காலப் போன்ற சிறிய துண்டுகள் அல்லது கடல் உணவுகளின் துகள்களை உணவாகக் கொடுக்கலாம். இது பெரும்பாலான பொழுதுபோக்கிற்கா வளர்க்கலாம் எனத் தெரிந்திருந்தாலும், இதைப் பராமரிப்பது எளிதல்ல. ஏனென்றால் இது நீரில் ஏற்படும் வேதியியலில் ஏற்படும் மாற்றங்களுக்கு மிகவும் உணர்திறன் வாய்ந்தது. பட்டினியால் பெரும்பாலும் பாக்டீரியா தொற்றுக்கு விரைவாக ஆளாகிறது.

## மேற்கோள்கள்


## வெளி இணைப்புகள்

* Photos of Fromia indica on Sealife Collection

பகுப்பு:முட்தோலிகள்
எம்.பி. சாபீர்

**சாபீர் மதாரி பில்யலில்** (*Jabir Madari Pillyalil*) இந்தியாவைச் சேர்ந்த ஒரு தடகள விளையாட்டு வீரராவார். 400 மீ ஓட்டப் பந்தயம், 400 மீ தடை தாண்டல் ஒட்டப் பந்தயம் போன்ற விளையாட்டுகளில் இவர் இந்தியாவின் சார்பாகப் பங்கேற்று விளையாடி வருகிறார். 2020 டோக்கியோ கோடைகால ஒலிம்பிக் போட்டிகளில் விளையாட இவர் தகுதி பெற்றுள்ளார். 400 மீ தடை தாண்டல் ஒட்டப் பந்தயத்திற்கு தகுதி பெற்றுள்ள முதலாவது இந்திய ஆண் என்ற பெருமை இவருக்கு கிடைத்துள்ளது.

2017 ஆம் ஆண்டு நடைபெற்ற ஆசிய தடகள வெற்றியாளர் போட்டியில் 400 மீ தடை தாண்டும் ஓட்டப்பந்தயத்தில் 50.22 விநாடிகளில் பந்தயத் தொலைவைக் கடந்து சாபீர் வெண்கலப் பதக்கம் வென்றார். 2019 ஆம் ஆண்டு தோகாவில் நடைபெற்ற ஆசிய தடகள வெற்றியாளர் போட்டியில் 400 மீ தடைதாண்டும் ஓட்டப்பந்தயத்தில் 49.13 விநாடிகளில் பந்தயத் தொலைவைக் கடந்து சாபிர் வெண்கலப் பதக்கம் வென்றார்.  இவ்வெற்றியின் மூலம் 2019 ஆம் ஆண்டு உலக தடகள வெற்றியாளர் போட்டிக்கு சாபீர் தகுதி பெற்றார். 
சாபீர் இந்திய கடற்படையில் பணிபுரிகிறார். 2017 ஆம் ஆண்டு சாபீர் கேரள மாநிலத்திலுள்ள கொச்சியில் பணியமர்த்தப்பட்டார். 
## மேற்கோள்கள்

## புற இணைப்புகள்
* 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:கேரள மக்கள்
பகுப்பு:இந்தியத் தடகள வீரர்கள்
ராஜீந்தர் கவுர் புலரா

** ராஜீந்தர் கவுர் புலரா **(*Rajinder Kaur Bulara*) இந்தியாவின் பஞ்சாப் மாநிலத்தில் இருக்கும் சிம்ரஞ்சித் சிங் மானின் பிளவு பட்ட மாநிலக் கட்சியான சிரோமணி அகாலிதளம் (அமிர்தசரசு) கட்சியைச் சேர்ந்த ஓர் அரசியல்வாதியாவார். புலரா 9 ஆவது மக்களவையில் உறுப்பினராகவும் இருந்தார்.

## ஆரம்பகால வாழ்க்கை
பிரிக்கப்படாத இந்தியாவின் லாகூர் மாவட்டத்திலுள்ள ராசா சங்கு நகரில் ராசீந்தர் கவுர் 1946 ஆம் ஆண்டு சூன் மாதம் 10 அன்று  சர்தார் அர்சா சிங் சாந்துவுக்கும் அவரது மனைவிக்கும் மகனாகப் பிறந்தார். அவர் பிரோசுபூரில் உள்ள தேவ் சமாச் மகளிர் கல்லூரியில் பயின்றார். கலை மற்றும் கல்வியில் இளங்கலை பட்டம் பெற்றார்.

## தொழில்
1984 ஆம் ஆண்டு நிகழ்ந்த சீக்கிய எதிர்ப்பு கலவரத்தைத் தொடர்ந்து கவுர் நிவாரணப் பணிகளில் பங்கேற்றார். 1989 ஆம் ஆண்டு நடந்த இந்தியப் பொதுத் தேர்தலின் போது லூதியானாவைச் சேர்ந்த சிரோமணி அகாலிதளத்தின் (மான்) அதிகாரப்பூர்வ வேட்பாளராக இவர் இருந்தார். 
இந்திய தேசிய காங்கிரசின் வேட்பாளரான குர்சரன் சிங் காலிப்பை 1,33,729 வாக்குகள் வித்தியாசத்தில் தோற்கடித்து 9 வது மக்களவைக்குத் தேர்ந்தெடுக்கப்பட்டார்.. ஒரு நாடாளுமன்ற உறுப்பினராக கவுர் தொழில்துறை அமைச்சகத்திற்கான ஆலோசனைக் குழுவில் உறுப்பினராக இருந்தார். 2002 ஆம் ஆண்டு நடைபெற்ற சட்டமன்றத் தேர்தலில் லூதியானா மேற்கு தொகுதியில் போட்டியிட்ட இவர் வாக்களிக்கப்பட்ட மொத்த வாக்குகளில் 3.30% மட்டுமே பெற்றார்.

## தனிப்பட்ட வாழ்க்கை
ராசீந்தர் கவுர் 1967 ஆம் ஆண்டு  நவம்பர் மாதம் 17 அன்று சர்தார் ராசீந்தர் பால்சிங் கில் என்பவரை மணந்தார். பஞ்சாப் வேளாண் பல்கலைக்கழகத்தின் பேராசிரியரான இவர் போராளி என போலியாகக் காரணம் கூறி காவல்துறையின் கண்டவுடன் சுடும் உத்தரவின்படி கொல்லப்பட்டார். இவரிடமிருந்து கவுருக்கு இரண்டு குழந்தைகள் பிறந்தனர்.

## குறிப்புகள்

பகுப்பு:1946 பிறப்புகள்
பகுப்பு:வாழும் மக்கள்
பகுப்பு:9வது மக்களவை உறுப்பினர்கள்
பகுப்பு:பஞ்சாப் நபர்கள்
குயிலன்

***குயிலன்*** (*Kuyilan*) என்பவர் தமிழ்த் திரைப்படப் பாடலாசிரியரும் கவிஞரும் ஆவார். இவர் சந்தானம், நானே ராஜா போன்ற திரைப்படங்களில் பாடல்களை இயற்றியுள்ளார். இவர் மொழிமாற்றுத் திரைப்படப் பாடலாசிரியர்களில் குறிப்படத்தகுந்தவர் ஆவார். 400 பாடல்கள் எழுதியுள்ளார். குயிலன் பதிப்பகம் என்ற ஒரு பதிப்பகத்தையும் சென்னையில் நடத்தி வந்துள்ளார்.

## திரைப்படப் பட்டியல்
### பாடலாசிரியர்
# எல்லாம் இன்பமயம் (1955)
# நானே ராஜா (1956)
# சந்தானம் (1956)
# அரபு நாட்டு அழகி (1961)
# ஆவதெல்லாம் பெண்ணாலே (1965)

## மேற்கோள்கள்

பகுப்பு:தமிழ்த் திரைப்படப் பாடலாசிரியர்கள்
பகுப்பு:தமிழகக் கவிஞர்கள்
பகுப்பு:தமிழ் பாடலாசிரியர்கள்
பகுப்பு:தமிழகப் பாடலாசிரியர்கள்
கீதா அனந்தன்

**கீதா அனந்தன்** (*Geetha Anandan*) என்பவர் இந்திய அரசியல்வாதியும் முன்னாள் புதுச்சேரி சட்டப்பேரவை உறுப்பினர் ஆவார். இவர் முதுகலை தமிழில் அண்ணாமலைப் பல்கலைக்கழகத்தில் பட்டம் பெற்றுள்ளார். இவர் புதுச்சேரி ஒன்றிய பகுதியான காரைக்கால் மாவட்டத்தின் நிரவி திருமலைராயன்பட்டினம் சட்டமன்றத் தொகுதியிலிருந்து தேர்ந்தெடுக்கப்பட்ட சட்டப்பேரவை உறுப்பினர் ஆவார். இவர் திராவிட முன்னேற்றக் கழகம் கட்சியைச் சேர்ந்தவர் ஆவார்.

## தேர்தல்
கீதா ஆனந்தன் 2011ஆம் ஆண்டு புதுச்சேரி சட்டப்பேரவைத் தேர்தலில் திமுக வேட்பாளராகப் போட்டியிட்டார். இவரை எதிர்த்துப் போட்டியிட்ட திமுகவிலிருந்து சுயேச்சை வேட்பாளர் வி. எம். சி. சிவகுமார் வெற்றி பெற்றார். கீதா ஆனந்தன் இந்தத் தேர்தலில் சுமார் 300 வாக்குகள் வித்தியாசத்தில் தோல்வியடைந்தார்.

மீண்டும் 2016 தேர்தலில் கீதா திமுக வேட்பாளராகப் போட்டியிடத் தேர்வு செய்யப்பட்டார். இத்தேர்தலில் அதிமுக வேட்பாளராகப் போட்டியிட்ட வி. எம். சி. சிவகுமார் மீண்டும் போட்டியிட்டார். ஆனால் கீதா ஆனந்தன் 6936 வாக்குகள் வித்தியாசத்தில் சிவக்குமாரைத் தோற்கடித்தார்.

2021ஆம் ஆண்டு நடைபெற்ற தேர்தலில் சுயேச்சையாக போட்டியிட்டுத் தோல்வியடைந்தார்.

## மேற்கோள்கள்


பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:புதுச்சேரி சட்டமன்ற உறுப்பினர்கள்
சன்னா ஆண்ட்ராவ்

***சன்னா ஆண்ட்ராவ்*** (*Channa andrao*) என்பது பாம்புத் தலை மீன்களில் ஒரு சிற்றினமாகும். இது சன்னிடே குடும்பத்தில் சன்னா பேரினத்தினைச் சார்ந்தது. இந்த மீன் ஆசியாவில் இந்தியாவில் காணப்படுகிறது. இதை 2013இல் இரால்ப் பிரிட்சு விவரித்தார். இந்த மீனின் சிற்றினப் பெயர் ஆண்ட்ரூ ராவ் நினைவாக இடப்பட்டது.

## மேற்கோள்கள்

 

பகுப்பு:விரால் மீன்
காசி விஸ்வநாதர் கோயில் வழித்தடம்

**காசி விஸ்வநாதர் கோயில் வழித்தடம்** (**The Kashi Vishwanath Temple Corridor**) தில்லி சுல்தானகம் மற்றும் முகலாயர் ஆட்சிகளுக்கு முன்னர் பொழிவுடன் இருந்தவாறு காசி விஸ்வநாதர் கோயிலை மீண்டும் பொழிவுறச் செய்வதற்கு இத்தாழ்வாரத் திட்டத்திற்கு மார்ச், 2019-ஆம் ஆண்டில் இந்தியப் பிரதமர் நரேந்திர மோடி அடிக்கல் நாட்டினார். தற்போது குறுகிய தெருவில் அமைந்த காசிவிஸ்வநாதர் கோயிலுக்கு செல்வதற்கு பல குறுகிய தெருக்களைக் கடந்து செல்ல வேண்டியதுள்ளது. சாதரண நாட்களில் இக்கோயிலுக்கு 10,000 முதல் 30,000 பக்தர்கள் வருகை தருகின்றனர். மகா சிவராத்திரி, காவடி யாத்திரை, ஆடி அமாவாசை, மகாளய அமாவாசை, தை அமாவாசை, கும்பமேளா போன்ற பெருநாட்களின் போது இக்கோயிலுக்கு நாளொன்றுக்கு 3 இலட்சம் முதல் 10 இலட்சம் பக்தர்கள் வருகை தருவர்.

இப்புதிய தாழ்வாரத் திட்டத்தில் காசி விஸ்வநாதர் கோயிலையும், வாரணாசியில் பாயும் கங்கை ஆற்றின் மேற்கு கரையில் அமைந்த லலிதா படித்துறையுடன்  இணைக்கும் சாலை 50 அடி அகலத்துடன் அமைக்கப்படவுள்ளது.  இத்திட்டம் 600 கோடி ரூபாய் செலவில் 8 மார்ச் 2019 அன்று இந்தியப் பிரதமர் நரேந்திர மோடியால் துவக்கி வைக்கப்பட்டது. இந்த நடைபாதையின் பரப்பளவு 50,261 சதுர மீட்டர் பரப்பளவு கொண்டது. இத்தாழ்வாரத் திட்டத்தில்  24 புதிய கட்டிடங்கள் கட்டவும் மற்றும் 63 கோயில்கள் மறுசீரமைப்பு செய்யப்படவும் உள்ளது. மேலும் இத்திட்டத்தால் 314 குடும்பங்கள் வெளியேற்றப்பட்டு, அவர்களுக்கு காசியில் குடியிருக்க வேறு இடங்கள் தரப்படவுள்ளது. இத்திட்டம் 2021-ஆம் ஆண்டில் முடியும் வகையில் திட்டமிடப்பட்டது. இத்திட்டத்திற்கான 1,500 பணியாளர்கள்  ஈடுபடுத்தப்பட்டுள்ளனர்.

இத்தாழ்வாரத் திட்டத்தில் கோயிலிருந்து நேராக கங்கை படித்துறைக்கு செல்லும் வசதி,  பக்தர்கள் & ஊழியர்கள் தங்கும் விடுதிகள், பக்தர்களின் பொருட்களை பாதுகாக்கும் அறைகள், வேத பாடசாலைகள், குடி நீர் & வடிகால் மற்றும் துப்பரவு வசதிகள், சாலை வசதிகள் மேம்படவுள்ளது.

மேலும் இத்தாழ்வாரத் திட்டத்திற்கு வாரணாசியில் உள்ள  ஞானவாபி பள்ளிவாசல் நிர்வாகத்தினர் தங்களின் 1,700 சதுர அடி பரப்புள்ள நிலத்தை வழங்கியுள்ளனர். கொரானா பெருந்தொற்று காரணமாக இத்திட்டம் மெதுவாக செயல்படுகிறது. 

## தாழ்வாரத்தின் முதல் கட்டத் திறப்பு விழா
காசி விஸ்வநாதர் கோயில் தாழ்வாரத்தின் முதல் கட்டத் திறப்பு விழா இந்தியப் பிரதமர் நரேந்திர மோடி 13 டிசம்பர் 2021 அன்று துவக்கி வைத்தார்.

## வரலாறு
முகலாயப் பேரரசர் அவுரங்கசீப் ஆணையால் காசி விஸ்வநாதர் கோயில் 17-ம் நூற்றாண்டில் இடிக்கப்பட்டது. இடித்த இடத்தில் ஞானவாபி பள்ளிவாசல் கட்டப்பட்டது. பின்னர் பள்ளிவாசலின் மேற்கு சுவரை ஒட்டிய பகுதியில் காசி விஸ்வநாதர் கோயிலை மராட்டியப் பேரரசின் இந்தூர் இராணி அகில்யாபாய் ஓல்கர், பொ.ஊ. 1780-இல் கட்டி எழுப்பினார். மேலும் 2014 மக்களவைத் தேர்தலின் போது பாரதீய ஜனதா கட்சியின் தேர்தல் வாக்குறுதிகளில் ஒன்றாக காசி விஸ்வநாதர் கோயிலை அனைத்து வசதிகளுடன் விரிவாக்கம் செய்வதாக வாக்களித்தது.

## இதனையும் காண்க
* காசி விஸ்வநாதர் கோயில்
* முக்தி பவன், காசி
* வாரணாசியிலுள்ள படித்துறைகள்
* ஞானவாபி பள்ளிவாசல்
* காசி விஸ்வநாதர் கோயில்-ஞானவாபி பள்ளிவாசல் வழக்கு
## மேற்கோள்கள்

## வெளி இணைப்புகள்
*  காசி விஸ்வாதார் கோயில் இணையதளம்
* Kashi Vishwanath Corridor Project Photos
*Kashi: Liberating The Vishwanath Temple Corridor Project From All The Calumny It Has Been Subject To
* காசியில் இஸ்லாமியர்களின் வீடுகளை இடித்த போது 45 இந்து கோயில்கள் கண்டெடுக்கப்பட்டதா?
* காசி விஸ்வநாதர் கோயில் தாழ்வாரம் -  காணொலி
*காசியின் 3 இரயில் நிலையங்களும், கோயிலும்

பகுப்பு:வாரணாசி மாவட்டம்
காசி விஸ்வநாதர் கோயில்
ராஜேந்தர் கவுர்

**ராஜேந்தர் கவுர்** (*Rajinder Kaur*) (10 பிப்ரவரி 1931 - 5 பிப்ரவரி 1989) ஒரு இந்திய பத்திரிகையாளரும், பஞ்சாப்பைச் சேர்ந்த அரசியல்வாதியும் ஆவார்.

கவுர், செயற்பாட்டாளர் தாராசிங்கின் மகளாவார். அமிருதசரசு, கால்சா கல்லூரியிலும், சண்டிகர், பஞ்சாப் பல்கலைக்கழகத்திலும், புது தில்லி முகாம் கல்லூரியிலும், தத்துவத்தில் முதுகலைப் பட்டமும், கற்பித்தலில் இளங்கலைப் பட்டமும், தத்துவத்தில் முனைவர் பட்டமும் பெற்றார். இவர் 1958–59ல் அமிர்தசரசு கல்சா கல்லூரியில் விரிவுரையாளராக இருந்தார். பின்னர் இவர் பத்திரிக்கை துறையிலும் அரசியலிலும் நுழைந்தார். இவர் பஞ்சாபி நாளேடான 'பர்பத்', அமிர்தசரசிலிருந்து வெளிவரும் மாதாந்திர பத்திரிக்கையான* சாண்ட் சிபாஹி * ஆகியவற்றில் பணியாற்றியுள்ளார்.  சிரோமணி அகாலி தளத்தின் மகளிர் பிரிவின் தலைவராக இருந்தார். ஏப்ரல் 1978 இல்  மாநிலங்களவைக்குத் தேர்ந்தெடுக்கப்பட்டார். பிப்ரவரி 1989ஆம் ஆண்டில் பட்டிண்டாவில் நடந்த பஞ்சாப் கிளர்ச்சியில் சீக்கிய போராளிகள் என சந்தேகிக்கப்பட்டவர்களால் இவர் சுட்டுக் கொல்லப்பட்டார்.

## குறிப்புகள்

பகுப்பு:1931 பிறப்புகள்
பகுப்பு:1989 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்தியப் பெண் ஊடகவியலாளர்கள்
பகுப்பு:பஞ்சாப் நபர்கள்
பகுப்பு:பஞ்சாபி எழுத்தாளர்கள்
இரீனா கோகர்

**இரீனா கோகர்** (*Reena Khokhar*) இந்தியாவைச் சேர்ந்த ஒரு வளைகோல் பந்தாட்ட வீராங்கனையாவார். இவர் இந்திய தேசிய வளைகோல் பந்தாட்ட அணியில் முன்கள வீரராக விளையாடி வருகிறார். 2018 ஆம் ஆண்டு நடைபெற்ற உலகக் கோப்பை வளைகோல் பந்தாட்டப் போட்டியில் பங்கேற்று விளையாடிய இந்திய வளைகோல் பந்தாட்ட அணியில் ஓர் உறுப்பினராக இருந்தார். 2020 டோக்கியோ கோடைகால ஒலிம்பிக் போட்டிகளில் பங்கு பெறும் இந்திய வளைகோல் பந்தாட்ட அணியில் சேர்ந்து விளையாட இவர் தகுதி பெற்றுள்ளார்.

சங்க அளவிலான போட்டிகளில் கோகர் மத்திய பிரதேச வளைகோல் பந்தாட்ட  அகாதமிக்காக விளையாடுகிறார். 
## மேற்கோள்கள்

## புற இணைப்புகள்
* * http://hockeyindia.org/team/reena-khokhar.html இரீனா கோகர்

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:பஞ்சாப் நபர்கள்
ஆபிரகாம் இராசன்

**ஆபிரகாம் இராசன்** (**Abraham Rajan)  ஓர்** இந்திய முன்னாள் தடகள விளையாட்டு வீரர் ஆவார். இவர் தற்போது இந்திய விளையாட்டு ஆணையம் மற்றும் தமிழ்நாட்டு விளையாட்டு மேம்பாட்டு ஆணையத்தின்  பயிற்சியாளராக சென்னை நேரு விளையாட்டரங்கத்தில் உள்ளார்.

## தொழில் மற்றும் சாதனைகள்
ஆபிரகாம் இராசன் 1981 ஆம் ஆண்டு நடைபெற்ற  ஆசிய தடகள வெற்றியாளர் போட்டியில்  800 மீ., ஓட்டப்பந்தயத்தில் 1: 50.21 விநாடிகள் என்ற நேரத்தில் ஓடி  தங்கம் வென்றார். இது ஆபிரகாமின் தடகள வாழ்க்கையின் முடிசூட்டு சாதனையாகும். இது தேசிய மற்றும் கல்லூரி மட்டத்திலும் சிறப்பான சாதனையாக  இடம்பெற்றது. இவரது 800 மீட்டர் ஓட்ட நேரம் தமிழ்நாட்டில் உள்ள பொறியியல் கல்லூரிகளுக்கு இன்னும் ஒரு சாதனையாகும்.

## மேற்கோள்கள்


பகுப்பு:தமிழ்நாட்டினர்
பகுப்பு:வாழும் மக்கள்
பகுப்பு:1958 பிறப்புகள்
பகுப்பு:இந்தியத் தடகள வீரர்கள்
ஆப்பிரிக்க குள்ள மனிதர்கள்

**ஆப்பிரிக்க குள்ள மனிதர்கள்** அல்லது **காங்கோ குள்ள மனிதர்கள்** (**African Pygmies** (or **Congo Pygmies**) மத்திய ஆப்பிரிக்காவின் குள்ள மனிதர்கள் என்றும் அழைப்பர்.  காங்கோவில் குடியேறிய ஸ்பெயின் நாட்டு மக்கள் அங்கு வசித்த குள்ளமான மக்களுக்கு, *பிக்மெயிஸ்* என்று பொருள்படும் வகையில் பிக்மி மனிதர்கள் என்று பெயர் வைத்தனர். இக்குள்ள மனிதர்கள் மத்திய ஆப்பிரிக்க மழைக் காடுகளில் வேட்டையாடி வாழ்க்கை நடத்தும் வேட்டைச் சமூத்தினர் ஆவார்.) இக்குள்ள மனிதர்கள் மத்திய ஆப்பிரிக்காவின் காங்கோ நாட்டின் வடிநிலத்தில் விலங்குகளை வேட்டையாடி வாழும் பூர்வ குடிகள் ஆவார். ஆப்பிரிக்க குள்ள மனிதர்கள் புவியியல் அடிப்படையில் மூன்று குழுக்களாகப் பிரித்துள்ளனர். அவைகள்:  
* மேற்கு ஆப்பிரிக்காவின் **மெபெங்கா மக்கள்** (Mbenga people)* - வாழும் நாடுகள் ([[கமரூன்]], [[காபோன்]], [[கொங்கோ குடியரசு]] [[மத்திய ஆப்பிரிக்கக் குடியரசு]])
*கிழக்கு ஆப்பிரிக்காவின் *பாம்பூட்டி மக்கள்* அல்லது *மபுட்டு மக்கள்* (*Bambuti* or *Mbuti*) - வாழும் பகுதிகள்: [[காங்கோ]] வடிநிலம் [[காங்கோ மக்களாட்சிக் குடியரசு]])
*மத்திய ஆப்பிரிக்கா மற்றும் தெற்கு ஆப்பிரிக்காவின் *பட்வா மக்கள்* அல்லது  *துவா மக்கள்*  (*Batwa*, or *Twa'') (ருவாண்டா, புருண்டி, காங்கோ மக்களாட்சிக் குடியரசு, தான்சானியா, உகாண்டா, ஜாம்பியா, அங்கோலா மற்றும் நமிபியா
 
2016-ஆம் ஆண்டின் கணக்குப்படி, மத்திய ஆப்பிரிக்க காடுகளில் மொத்தம் 9 இலட்சம் குள்ளமான பிக்மி மனிதர்கள் வாழ்வதாக கணக்கெடுப்பட்டுள்ளது. அவர்களில் 60% காங்கோ ஜனநாயகக் குடியரசில் வாழ்கின்றனர்.

## மொழிகள்
12 குழுக்கள் கொண்ட காங்கோ பிக்மிகள் நைஜெர்-காங்கோ மொழி மற்றும் மத்திய சூடானிய மொழிக் குடும்பத்தைச் சேர்ந்த மொழிகள் பேசுகின்றனர். மேலும் இவரகளின் மொழிகள் தெற்கு ஆப்பிரிக்காவின் பண்டு மொழிகளுடன்  இயைந்துள்ளது.
## குள்ளத் தன்மை
 

இவர்கள் குள்ள மனிதர்களாக இருப்பதற்கு உடற்கூறு அறிஞர்கள் பல்வேறு அறிவியல் காரணங்களை கூறுகின்றனர்.. 

## காட்டழிப்பு
காட்டழிப்பு நடவடிக்கைகளால் ஆப்பிரிக்க குள்ள மனிதர்களின் அன்றாட வாழ்க்கைத் தரம் மற்றும் பண்பாடு மிகவும் பாதிடைந்துள்ளது.  

## இதனையும் காண்க
* பிக்மி மனிதர்கள்
* பாண்டு மக்கள்

## மேற்கோள்கள்

## வெளி இணைப்புகள்

*Kiss of Life for DR Congo Pygmies by Badylon Kawanda Bakiman
*African Pygmies: Hunter-Gatherer Peoples of Central Africa
*The Pygmies' Plight Smithsonian Magazine, December 2008 by Paul Raffaele
*Survival International: Pygmies 
*Pygmy Survival Alliance
*Undated footage of Pygmy tribe constructing a vine bridge

ஆப்பிரிக்க மனிதர்கள்
குள்ள மனிதர்கள்
பகுப்பு:ஆப்பிரிக்கர்கள்
பகுப்பு:ஆப்பிரிக்க இனக்குழுக்கள்
பகுப்பு:ஆப்பிரிக்காவின் பழங்குடிகள்
அபிசேக் வினோத்

**அபிசேக் வினோத்** (*Abhishek Vinod*) என்பவர் ஒரு இந்திய திரைப்பட நடிகர் ஆவார். இவர் குறிப்பாக தமிழ், மலையாள மொழி படங்களில் தோன்றியுள்ளார். இவர் பல இந்திய திரைப்படங்களில் முக்கிய வேடங்களில் நடித்து வருகிறார். இவர் முன்னணி எதிர்மறை பாத்திர நடிகர்களில் ஒருவராவார். இவர் ஒரு வடிவழகராக  பணியாற்றிய பிறகு, பி. அமுதவாணன் இயக்கிய படமான வெருளி என்ற படத்தில் காவல் ஆய்வாளர் பாத்திரத்தில் நடித்தார். அடுத்து ஜீது ஜோசப்பின் *[[பாபநாசம் (திரைப்படம்)|பாபனாசம்]]* (2015) திரைப்படத்தில் துணை வேடத்தில் நடித்தார். பின்னர் இவர் முன்னணி வேடங்களில் நடித்தார், மேலும் *[[ஸ்கெட்ச் (திரைப்படம்)|ஸ்கெட்ச்]]* (2018) போன்ற பெரிய தமிழ் படங்களில் தோன்றினார்.

## தொழில்
சென்னையில் பிறந்த அபிசேக், கோலா சரசுவதி வைணவ மேல்நிலைப் பள்ளியில் பள்ளிப்படிப்பை முடித்தார். பின்னர் மதராசு பல்கலைக்கழகத்தில் வணிக நிர்வாகவியலில் இளங்கலை பட்டம் பெற்றார்.  பின்னர் 2004 ஆம் ஆண்டில் வடிவழகு துறையில் நுழைந்தார். சென்னையில் விளம்பரங்களுக்கு வடிவழகராக பணிபுரிந்தார். இவர் முதலில் மோகன்லாலுடன் மலையாளத் திரைப்படமான *காஸநோவ்வாவில்* நடித்தார். பின்னர் இவர் 2010 இல் *[[இனிது இனிது (2010 திரைப்படம்)|இனிது இனிது]]* படத்தில் கல்லூரியின் மோசமான மூத்த மாணவர் பாத்திரத்தில் நடித்தார்.  கமல்ஹாசனின் *[[பாபநாசம் (திரைப்படம்)|பாபநாசம்]]* (2015)  படத்தில் ஒரு குறிப்பிடத்தக்க துணை வேடத்தில் நடித்தார்.கௌதமியின் தம்பி பாத்திரத்தில் நடித்தார். இந்த படம் வெளியாகி இவருக்கு விமர்சன ரீதியான பாராட்டைப் பெற்றுத்தந்தது.  ஜீது ஜோசப்பிடம் இணை இயக்குநராக அப்படத்தில் பணியாற்றிய இவரது வழிகாட்டியான சுரேஷ் கண்ணன் இவருக்கு அந்த பாத்திரத்தை வழங்கினார். பின்னர் இவர் *வெருளி* (2017) படத்தில் முக்கியக் கதாபாத்திரத்தில் தோன்றினார். அது இவரது தலைசிறந்த படைப்பாக இருந்தது. என்றாலும் இது திரையரங்குகளில் கவனிக்கப்படாமல் போனது.

2018 ஆம் ஆண்டின் தொடக்கத்தில், விக்ரம் நடித்த*[[ஸ்கெட்ச் (திரைப்படம்)|ஸ்கெட்ச்]]* படத்தில் காவல்துறை அதிகாரியாக நடித்தார். மேலும் *[[மன்னர் வகையறா]]* படத்தில் ஒரு பெரிய குடும்பத்தைச் சேர்ந்தவராக நடித்தார். இவர் ஒரு தகவல் தொழில் நுட்ப நிறுவனத்தின் தலைவராக  *[[ஆண் தேவதை]]* (2018) படத்தில் எதிர்மறையான பாத்திரத்தில் நடித்தார்.  சமுத்திரக்கனி, ரம்யா பாண்டியன், சுஜா வருணீ ஆகியோருடன் அப்படத்தில்  நடித்தார்.

## தனிப்பட்ட வாழ்க்கை
அபிசேக் வினோத் சென்னையைச் சேர்ந்த வடிவமைப்பாளர் ஜூல்ஸ் இடி அமீனை திருமணம் செய்து கொண்டார். இந்த இணையருக்கு  அயன் என்ற மகன் உள்ளார்.

## திரைப்படவியல்

## குறிப்புகள்

## வெளி இணைப்புகள்

*

பகுப்பு:தமிழ் நடிகர்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
உப்பாவை சொல்லும் கலை

**உப்பாவை சொல்லும் கலை** என்ற சிறுகதை 2005 ஆம் வருடம் காலச்சுவடு இதழில் வெளிவந்து சிறந்த பாராட்டைப்பெற்ற சிறுகதையாகும். இந்த கதையை எச். முஜீப் ரஹ்மான் எழுதினார். கதா என்ற அமைப்பும், காலச்சுவடு இதழும் இணைந்து நடத்திய சிறுகதை போட்டியில் இக்கதை சிறந்த கதையாக தேர்வு செய்யப்பட்டது. இந்த கதை உள்ளடங்கிய சிறுகதைத் தொகுப்பான தேவதைகளின் சொந்தக் குழந்தை நூலை புதுப்புனல் வெளியிட்டது.

## உள்ளடக்கம்
இக்கதையை குறித்து கவிஞர் எச்.ஜி.ரசூல் சொல்லும் போது, திராவிட அரசியல் குறித்த பகடியையும், இஸ்லாமிய நவீனத்துக்கு எதிரான பகடியும் இக்கதையில் இருக்கிறது என்றார். இந்த கதையை வெளியீட்டு நிகழ்வில் பெருமாள் முருகன் சிறந்த கதை என்று புகழ்ந்துரைத்தார்.

## மேற்கோள்கள்

பகுப்பு:தமிழ் சிறுகதைகள்
பகுப்பு:தமிழ் இலக்கியம்
பிரியம் (திரைப்படம்)

**பிரியம்** (*Priyam*) என்பது 1996 ஆம் ஆண்டு வெளியான இந்திய தமிழ்  திரைப்படம் ஆகும் என். பாண்டியன் இயக்கிய இப்படத்தை  கஸ்தூரி பிலிம் இன்டர்நேஷனல் நிறுவனம் என்ற பதாகையின் கீழ் அசோக் சாம்ராஜ் தயாரித்தார். இப்படத்தில் அருண் விஜய், மந்த்ரா ஆகியோர் முக்கிய பாத்திரங்களில் நடித்தனர். பிரகாஷ் ராஜ்  துணைப்பாத்திரத்தில் நடித்தார். இப்படத்திற்கு வித்யாசாகர் இசையமைத்தார்.

## நடிகர்கள்

* அரிமத்தாக அருண் விஜய்
* ப்ரீத்தாவாக மந்திரா
* கவிதா
* தர்மமாக பிரகாஷ் ராஜ்
* வடிவேலு
* மதன் பாப்

## இசை
இப்படத்திற்கு  வித்யாசாகர் இசையமைத்தார். பாடலாசிரியர்கள் 
வைரமுத்து மற்றும் இலக்கியன்.

## வெளியீடு
இந்த படம் வணிக ரீதியாக சுமாரான வெற்றியை ஈட்டியது. இந்த படம் பின்னர்  2000 ஆம் ஆண்டில் தயாரிப்பாளர்கள் சி. எச். கனேஸ்வர ராவ் மற்றும் பி. இந்திரா ஆகியோரால் தெலுங்கில் இதே பெயரில் மொழிமாற்றம் செய்யப்பட்டு வெளியிடப்பட்டது.

இப்பட்டதின் வெற்றியால் ஊக்கம் பெற்ற தயாரிப்பாளர் அசோக் சாம்ராட், முரளி மற்றும் திவ்யா உன்னி ஆகியோரைக் கொண்டு பாண்டியனின் இயக்கத்தில் கல்வெட்டு என்ற படத்தைத் தொடங்கினார். தயாரிப்பு சிக்கல் காரணமாக படம் பின்னர் படத்தின் பணிகள் நின்றன. இதன் பிறகு சாம்ராட் திரைத்துறையிலிருந்து விலகினார்.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:1996 தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
தான்சா ஆறு

**தான்சா ஆறு** (*Tansa River*) என்பது மும்பை அருகே பாயக்கூடிய சிறிய ஆறாகும். இந்த ஆற்றின் நீரானது தான்சா ஏரி மூலம் மும்பை நகருக்குக் குடிநீர் வழங்கும் ஓர் மூலமாக உள்ளது. 1892இல் தான்சா அணைக் கட்டப்பட்டது. இது மிகப்பெரிய அணையாகும். இது 2 மைல் நீள மேட்டுக் கரையுடன்  உயரமும் உடையது. இதனுடைய அடிப்பகுதி 30 மீட்டர் நீள அடித்தளமாகக் கட்டப்பட்டுள்ளது. இந்த அணையில் 1.31 கன கி,மீ. நீர் தேக்கும் தன்மையுடையது. இந்த அணையில் 38 நீர் வெளியேற்றுப் பாதைகள் உள்ளன.

## மேற்கோள்கள்

பகுப்பு:இந்திய ஆறுகள்
பகுப்பு:மகாராட்டிர ஆறுகள்
சூரியா ஆறு

**சூரிய ஆறு** (*Surya River*) மகாராட்டிராவின் பால்கர் மாவட்டத்தில் ஓடும் ஒரு ஆறு ஆகும். இந்த ஆறு மும்பைக்கு வடக்கே ம தொலைவில் உள்ளது. இந்த ஆறு புலி நீரூற்றில் உற்பத்தியாகிறது. பால்கர் மாவட்டத்தில் சூரியா ஆற்றின் குறுக்கே சிறிய அணை ஒன்று கட்டப்பட்டுள்ளது.

## மேற்கோள்கள்

 
பகுப்பு:இந்திய ஆறுகள்
பகுப்பு:மகாராட்டிர ஆறுகள்
பகுப்பு:Coordinates on Wikidata
தூதகங்கை

**தூதகங்கை** (*Dudhaganga* )(தூத்கங்கை, தூதகங்கா) என்பது கிருஷ்ணா ஆற்றின் வலது கரையிலுள்ள துணை ஆறு ஆகும். இது மேற்கு இந்தியாவில் உள்ள மேற்குத் தொடர்ச்சி மலையில் மகாராட்டிரா மாநிலத்தின் கோல்ஹாப்பூர் மாவட்டத்தின் உற்பத்தியாகி கிழக்காகப் பாய்கிறது. கோல்ஹாப்பூர் மாவட்டம் மற்றும் பெல்காம் மாவட்டம் வழியாகப் பாய்ந்து கிருஷ்ணா ஆற்றுடன் இணைகிறது. இதற்கு முன் இதன் போக்கின் சில பகுதிகளில் இது கர்நாடகாவிற்கும் மகாராட்டிராவிற்கும் இடையிலான எல்லையின் ஒரு பகுதியாக உள்ளது.

கோலாப்பூர் மாவட்டத்தின் மேற்கில் கலாம்மவாடி நீர்த்தேக்கத்தை உருவாக்க இந்த ஆற்றில் அணைக்கப்பட்டுள்ளது.

## மேற்கோள்கள்

* Maharashtra State Gazetteer https://books.google.com/books?id=ZWZDAAAAYAAJ&q=dudhaganga&dq=dudhaganga&hl=en&sa=X&ei=crQdVMX1A4rkaK3RgLgF&ved=0CE8Q6AEwCA.
பகுப்பு:இந்திய ஆறுகள்
பகுப்பு:கர்நாடக ஆறுகள்
பகுப்பு:மகாராட்டிர ஆறுகள்
யுரேகா

**யுரேகா** (*Youreka*) என்பவர் ஒரு இந்திய திரைப்பட இயக்குநர், பாடலாசிரியர் மற்றும் திரைக்கதை எழுத்தாளர் ஆவார். இவர் குறிப்பாக தமிழ் படங்களில் பணியாற்றியுள்ளார்.

## தொழில்
திரைப்பட பாடலாசிரியராக தனது வாழ்க்கையைத் தொடங்கிய யுரேகா, *[[மதுரை சம்பவம் (திரைப்படம்)|மதுரை சம்பவம்]]*  என்ற திரைப்படத்தின் வாயிலாக தயாரிப்பாளராக அறிமுகமானார், ஹரிகுமார், அனுயா பகவத் , கார்த்திகா ஆகியோர் நடித்த ஒரு  அதிரடித் திரைப்படம் இதுவாகும், இதன் வழியாக என்டிடிவி தமிழ் திரையுலகில் முதல் தயாரிப்பு முயற்சியை மேற்கொண்டது. இந்த படம் கலவையான விமர்சனங்களைப் பெற்றது, தி இந்து பத்திரிகையின் ஒரு விமர்சகர் "யுரேகா மட்டும் திரைக்கதையில் கவனம் செலுத்தியும்,  இறுதிகட்டத்தில் மேலும் கூடுதலாக பணியாற்றியிருந்தால் இன்னும் சிறப்பாக இருந்திருக்கும்" ஆனால் "அதற்கு பதிலாக அவர் நாயகனை அதிரடி காட்சிகளில் நடிக்கவைப்பதில்  திருப்தி அடைந்ததாகத் தெரிகிறது" என்று குறிப்பிட்டார். குழந்தைகள் மீதான பாலியல் அத்துமீறலுக்கு முற்றுப்புள்ளி வைக்க உறுதியுடன் இருக்கும் ஒரு எழுத்தாளரைப் பற்றிய கதை, *சிவப்பு எனக்கு பிடிக்கம்* (2017) அப்படத்தில் பணியாற்ற  யூரேகா அடுத்ததாக சென்றார். முக்கிய கதாபாத்திரத்தை ஏற்று நடித்ததுடன், தயாரிப்பாளராகவும் பொறுப்பேற்றார் யுரேகா. நடிகை சாண்ட்ரா ஆமி இப்படத்தில் நடிக்க ஒப்பந்தமானார். 2014 நடுப்பகுதியில் படத்தின் பணிகளை முடித்தார். இருப்பினும், படம் தயாரிப்பு சிக்கல்களில் சிக்கி,  பல ஆண்டுகளுக்குப் பிறகு 2017 சனவரியில் வெளியிடப்பட்டது. இவரது அண்மைய வெளியீடு *தொப்பி* (2015) ஆகும். இப்படத்தில் புதுமுகங்கள் முரளி ராம், ரக்சா ராஜ் ஆகியோர் நடித்தனர். தயாரிப்பாளர் தனக்குத் தெரியாமல்படத்தின்  இரண்டாம் பாதியில் காட்சிகளைக் கணிசமாகக் குறைத்ததாக இயக்குநர் புகார் கூறியது சர்ச்சையுடன் படம் வெளியீடானது.

2017 ஏப்ரலில், ஜெயவந்த் மற்றும் ஈரா அகர்வால் ஆகியோர் நடிப்பில்  *[[காட்டு பையன் சார் இந்த காளி]]* என்ற படத்தில் பணியாற்றத் தொடங்கினார்.

## பாடலாசிரியராக
*365 காதல் கடிதங்கள்

## திரைப்பட இயக்குநராக

* *குறிப்பில் ஏதும் குறிப்பிடப்படாத, எல்லா படங்களும் தமிழ் படங்களாகும்.*

## குறிப்புகள்
 

பகுப்பு:தமிழ்த் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:வாழும் மக்கள்
பகுப்பு:தமிழ் பாடலாசிரியர்கள்
தீபக் குமார்

**தீபக் குமார்** (*Deepak Kumar*) இந்தியாவைச் சேர்ந்த ஒரு துப்பாக்கி சுடும் விளையாட்டு வீரராவார். 1987 ஆம் ஆண்டு நவம்பர் மாதம் 5 அன்று இவர் பிறந்தார். இந்திய விமானப்படையில் பணிபுரிகிறார். படிப்படியாக பதவி உயர்வின் மூலம் விமானப்படை அதிகாரியாக உயர்ந்துள்ளார். 2018 ஆம் ஆண்டு மெக்சிகோ நாட்டில் நடைபெற்ற பன்னாட்டு துப்பாக்கி சுடும் விளையாட்டு கூட்டிணைவு போட்டியின் 10 மீ காற்றுத் துப்பாக்கி சுடும் பிரிவில் கலப்பு அணியில் இவர் பங்கேற்றார். மெகுலி கோசுடன் இணைந்து இப்போட்டியில் தீபக் குமார் வெண்கலப் பதக்கம் வென்றார்.

2020 டோக்கியோ கோடைகால ஒலிம்பிக் போட்டிகளில் விளையாடுவதற்கு தகுதி பெற்றுள்ளார். 
## மேற்கோள்கள்

## புற இணைப்புகள்
* Profile at Gold Coast 2018

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:குறி பார்த்துச் சுடும் வீரர்கள்
பகுப்பு:இந்திய விளையாட்டு வீரர்கள்
எம். கே. பாலாஜி

**எம். கே. பாலாஜி** (*MK Balaji*) என்பவர் ஒரு இந்திய ஒன்றியம், தமிழ்நாட்டின் சென்னையைச் சேர்ந்த பாடகர், பாடலாசிரியர், தொலைக்காட்சி தொகுப்பாளர் ஆவார். இவர் பின்னணி பாடகராக  தமிழ், தெலுங்கு, கன்னட மொழிகளில் 200 க்கும் மேற்பட்ட பாடல்களைப் பாடியுள்ளார். இவர் சேதுபதி படத்தின் வழியாக பாடலாசிரியராகவும் அறிமுகமானார். மேலும் இவர்  விஜய் தொலைக்காட்சி மற்றும் ஜீ தமிழில் பிரபலமான தொலைக்காட்சி நிகழ்ச்சிகளை தொகுத்து வழங்கியுள்ளார்.

## வாழ்க்கை குறிப்பு
சூர்யா  நடித்து கே. வி. ஆனந்த் இயக்கிய தமிழ்த் திரைப்படமான *[[மாற்றான் (திரைப்படம்)|மாற்றான்]]* திரைப்படத்தில் இடம்பெற "ரெட்டைக் கதிரே" பாடல் உட்பட பல தென்னிந்திய திரைப்பட பாடல்களுக்குப் பின்னால் குரல் கொடுத்தவர் எம். கே. பாலாஜி. இவர் தமிழ், தெலுங்கில் பல வெற்றிபெற்ற பாடல்களை வழங்கியுள்ளார். டி. இமான், கார்த்திக் ராஜா, சுந்தர் சி பாபு, தாஜ் நூர், ஜேம்ஸ் வசந்தன், சிற்பி, சபேஷ் முரளி, ஸ்ரீகாந்த் தேவா போன்ற இசை இயக்குநர்களுடனும் இவர் பணியாற்றியுள்ளார்.

## நேரடி நிகழ்ச்சிகள் மற்றும் சுற்றுப்பயணங்கள்
இந்தியன் பிரீமியர் லீக்கிற்காக நிகழ்த்திய மிகச் சில தென்னிந்திய பாடகர்களில் எம். கே. பாலாஜியும் ஒருவர் ஆவார். விருது நிகழ்ச்சிகள், தொலைக்காட்சி நிகழ்ச்சிகள், கல்லூரி சார் நிகழ்ச்சிகள், பெருநிறுவன நிகழ்வுகள் ஆகியவற்றிற்காக இவர் ஒரு முக்கிய மேடை நிகழ்துநராக உள்ளார். பாரிஸ், ஜப்பான்,  துபாய், குவைத்து, சீஷெல்ஸ், மலேசியா, சிங்கப்பூர், இலங்கை ஆகிய நாடுகலில் இவரது சில சுற்றுப்பயணங்கள் அடங்கும். இவர் இசை இயக்குநர்களான ஹாரிஸ் ஜயராஜ் மற்றும் விஜய் ஆண்டனி ஆகியோருடன் அவர்களின் இசை நிகழ்ச்சிகளில் சுற்றுப்பயணம் மேற்கொண்டுள்ளார்.

## தொலைக்காட்சி நிகழ்ச்சிகள்
ஜீ தமிழில் *பிரபலமான ச ரி க ம ப*வின் தமிழ் பதிப்பு,  விஜய் தொலைக்காட்சியின்  *பாடும் ஆபிஸ்* போன்ற தொலைக்காட்சி நிகழ்ச்சிகளை தொகுத்து வழங்கியுள்ளார்.

## ஆரம்பகால இசை
தொலைக்காட்சியில் உண்மைநிலை நிகழ்ச்சிகளில்  பாடல்களைப் பாடத் தொடங்கினார்.  தமிழ் தொலைக்காட்சி அலைவரிசையான சன் தொலைக்காட்சியில் ஒளிபரப்பப்பட்ட *ஊலல்ல்லா* நிகழ்ச்சியின் இவர் முன்னணி பாடகராக இருந்த இவரது இசைக்குழுவான வி 3 என்ற குழு கலந்து கொண்டு வெற்றியை ஈட்டியது. இந்த நிகழ்ச்சிக்கு நடுவராக ஏ. ஆர். ரகுமான் வந்தார். இதன்பிறகு இவர் ஒரு பின்னணி பாடகராக முன்னேற்றம் கண்டார்.

## இசைத்தொகுப்பு தரவுத்திரட்டு
எம். கே. பாலாஜி பாடிய பாடல்களின் பகுதி இசைத்தொகுப்பு தரவுத்திரட்டு கீழே.

; பாடலாசிரியராக

; தொலைக்காட்சித் தொகுப்பாளரக

## மேற்கோள்கள்
* 
* எம்.கே.பாலாஜியின் அதிகாரப்பூர்வ யூடியூப் சேனல்
* எம்.கே.பாலாஜி இந்தியா கிளிட்ஸில் தனது இசை பயணத்தில் 
* இந்தியா இன்டராக்ட்ஸிற்கான பாடகர் எம்.கே.பாலாஜி பிரத்யேக நேர்காணல்
* எம்.கே.பாலாஜி மீண்டும் வணிகத்தில் - டைம்ஸ் ஆப் இந்தியா
* எம்.கே.பாலாஜி குறித்து டாக்டர் பி.பி சீனிவாஸ்
* ராகாவில் எம்.கே.பாலாஜியின் பாடல்கள்
* ம ile னம் சக்தியின் ஆதாரம் - எம்.கே.பாலாஜி 
* எம்.கே.பாலாஜி - ட்விட்டரில்
* எம்.கே.பாலாஜி - பேஸ்புக்கில்
* எம்.கே.பாலாஜி - இன்ஸ்டாகிராமில்

பகுப்பு:தமிழ் பாடகர்கள்
பகுப்பு:சென்னைப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
டெரோயிசு மொம்பேசே

**டெரோயிசு மொம்பேசே** (*Pterois mombasae*), என்பது ஆப்பிரிக்க சிங்கமீன், தீமீன் அல்லது குஞ்சத்துடுப்பு துருக்கிமீன் எனப்படுகிறது. இது இந்தியப் பெருங்கடல் மற்றும் மேற்கு அமைதிப் பெருங்கடல் வெப்பமண்டலப் பகுதிகளில் வாழ்கின்றது. இவை முதுகெலும்பற்ற விலங்குகள் (கடற்பாசிகள்) வாழும் மென்மையான அடிப்பாகமுடைய கடல் பகுதிகளில் இணைந்து வாழ்கின்றன. இம்மீன் அதிகபட்சமாக 20 செ. மீ. நீளம் வரை வளரக்கூடியது. ஓரளவு வணிக மதிப்பு கொண்டது.

## மேற்கோள்கள்

## வெளி இணைப்புகள்
*
*Encyclopedia of Life

பகுப்பு:மீன்கள்
பால்கோட்டு வனவிலங்கு சரணாலயம்

**பால்கோட்டு வனவிலங்கு சரணாலயம்** (*Palkot Wildlife Sanctuary*) என்பது இந்தியாவின் சார்க்கண்டு மாநிலத்தில் கும்லா  மற்றும் சிம்டேகா மாவட்டத்தில் அமைந்துள்ள காட்டுயிர் காப்பகமாகும்.
thumb| பால்கோட்டு வனவிலங்கு சரணாலயம்
இது 1990இல் ஏற்படுத்தப்பட்டது. இந்த சரணாலயம் 184 சதுர கி.மீ. பரப்பளவில் கடல் மட்டத்திலிருந்து 872 மீட்டர் உயரத்தில் அமைந்துள்ளது. சங்க், பாங்கி, பெயின்ஜ்ரா, பலமாரா மற்றும் டோர்பா போன்ற நதிகள் பாயும் இந்த சரணாலயத்தின், அருகில் தப்கரா அணை உள்ளது. வருடாந்திர வெப்பநிலை இங்கு 7 முதல் 40° செண்டிகிரேடு வரை மாறுபடும். சராசரி ஆண்டு மழையளவு 1030 மி.மீ. ஆகும். இங்கு உலர் இலையுதிர் காடுகள் காணப்படுகிறது. இங்கு யானைகள், சிறுத்தைகள், கரடிகள், குள்ளநரி, குரங்கு, முள்ளம்பன்றி, முயல் முதலியன காணப்படுகின்றன.

இது கும்லாவிலிருந்து 25 கி.மீ தொலைவிலும், ராஞ்சிக்கு தென்கிழக்கில் 92 கி.மீ தொலைவிலும் அமைந்துள்ளது.

## மேற்கோள்கள்

 
பகுப்பு:கும்லா மாவட்டம்
பகுப்பு:சார்க்கண்டு காட்டுயிர் காப்பகங்கள்
சத்தீசு குமார்

**சத்தீசு குமார் யாதவ்** (*Satish Kumar Yadav*)  இந்தியாவின் உத்தரப் பிரதேச மாநிலத்திலுள்ள புலந்தசாகர் நகரத்தைச் சேர்ந்த தொழில்முறை குத்துச்சண்டை வீரராவார். 1989 ஆம் ஆண்டு மே மாதம் 4 அன்று இவர் பிறந்தார்.91 கிலோ எடைக்கு மேற்பட்டவர்கள் பங்கேற்கும் அதி அதிக எடை பிரிவில்  இந்தியாவின் சார்பாக குத்துச்சண்டை போட்டிகளில் இவர் பங்கேற்று வருகிறார். தென் கொரியாவின் இஞ்சியோனில் நடந்த 2014 ஆம் ஆண்டு ஆசிய விளையாட்டுப் போட்டிகளில் வெண்கலப் பதக்கம் வென்ற இவர், அதி அதிக எடை பிரிவில் ஒலிம்பிக்கிற்கு தகுதி பெற்ற முதல் இந்திய குத்துச்சண்டை வீரர் ஆவார்.

## வாழ்க்கைக் குறிப்பு
நான்கு மகன்களைப் பெற்ற புலந்தசாகர் விவசாயிக்கு பிறந்த சத்தீசு குமார் தனது மூத்த சகோதரரைப் போலவே இராணுவத்தில் சேர விரும்பினார். 2008 ஆம் ஆண்டில் விரும்பியது போலவே இவர் ஒரு சிப்பாயாக சேர்ந்தார்.  ராணிக்கேட்டுக்குச் சென்ற இவர் அங்கு நடைபெற்ற  ஒரு குத்துச்சண்டை முகாமின் போது அடையாளம் காணப்பட்டார்.  குத்துச்சண்டை விளையாட்டை முயற்சிக்குமாறு கேட்டுக்கொள்ளப்பட்டார். அந்த நேரத்தில் குத்துச்சண்டை என்னவென்று கூட இவருக்குத் தெரியாது. உலக மல்யுத்த பொழுதுபோக்கு நிறுவனம் நிகழ்த்தும் மல்யுத்தத்தையே இவர் குத்துச்சண்டை என்று நினைத்துக் கொண்டிருந்தார். அமெரிக்க தொழில்முறை மல்யுத்த வீரர்  அண்டர்டேக்கர் மற்றும் சான் இயீனாவைப் பற்றியும் சிறிதளவு மட்டுமே கேள்விப்பட்டிருந்தார்.

## விருதுகள்
சத்தீசு குமார் யாதவுக்கு 2018 ஆம் ஆண்டு இந்திய அரசாங்கம் அருச்சுனா விருதை வழங்கி சிறப்பித்துள்ளது.

## மேற்கோள்கள்

## புற இணைப்புகள்
* Satish Kumar  
* சுயவிவரம் incheon2014.kr 

பகுப்பு:அருச்சுனா விருது பெற்றவர்கள்
பகுப்பு:இந்திய ஆண் குத்துச்சண்டை வீரர்கள்
பகுப்பு:வாழும் மக்கள்
பகுப்பு:1989 பிறப்புகள்
பகுப்பு:உத்தரப் பிரதேச நபர்கள்
அம்மு அபிராமி

**அம்மு அபிராமி** (*Ammu Abhirami*) இந்தியத் திரைப்பட நடிகையாவார். இவர் தமிழ், தெலுங்குத் திரைப்பபடங்களில் நடித்து வருகிறார். விஜய், கீர்த்தி சுரேஷ் ஆகியோருடன் மருத்துவ மாணவராக 2017-இல், வெளிவந்த பைரவா என்ற தமிழ்த் திரைப்படமான அறிமுகமானார்.  ராட்சசன் (2018), அசுரன் (2019) ஆகிய படங்களில் முக்கிய வேடங்களில் நடித்துள்ளார்.

## தொழில்
அம்மு அபிராமி தொடக்கத்தில் என் ஆளோட செருப்பக் காணோம் (2017), தீரன் அதிகாரம் ஒன்று (2017), ஆகிய படங்களில் துணை வேடங்களில் நடித்தார். இயக்குநர் பாலாஜி சக்திவேல் இயக்கிய "யார் இவர்கள்" படத்தில் ஒரு முக்கியப் பாத்திரத்தில் நடித்தார். பின்னர் இவர் இராட்சசனில் சிக்கலை எதிர்கொள்ளும் ஒரு பள்ளி மாணவியைச் சித்தரித்தார். பின்னர் படத்தின் தெலுங்கு மொழியின் மறு ஆக்கமான *இராக்சசுடு* (2019) படத்திலும் அதே பாத்திரத்தைச் செய்தார். இதில் பெல்லம்கொண்டா ஸ்ரீனிவாஸ், அனுபமா பரமேசுவரன் ஆகியோர் நடித்திருந்தனர். துப்பாக்கி முனை என்ற திரைப்படத்தில் கொலை செய்யப்படும் ஓர் அப்பாவிப் பெண்ணாக நடித்தார்.

2019-ஆம் ஆண்டில், இவர் வெற்றிமாறன் இயக்கத்தில் அசுரன் படத்தில் தனுஷுக்கு இணையாக ஒரு முக்கியப் பாத்திரத்தில் நடித்தார். தயாரிப்பாளர் எஸ். தாணு பரிந்துரைத்த பின்னர் அம்மு தேர்வு செய்யப்பட்டார். இவர் முன்பு அவருடைய துப்பாக்கி முனை படத்தில் பணிபுரிந்தார். 1960களில் தமிழ்நாட்டில் கிராமப்புறப் பள்ளி மாணவி மாரி என்ற பாத்திரத்தைச் சித்தரித்தார். இயக்குநர் ஜீது ஜோசப் இயக்கத்தில் கார்த்திக், ஜோதிகா நடித்த "தம்பி" படத்தில் நடித்திருந்தார்.

## மேற்கோள்கள்

## வெளி இணைப்புகள்
* 

பகுப்பு:தமிழ் நடிகைகள்
பகுப்பு:2000 பிறப்புகள்
பகுப்பு:சென்னை நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்